**Գորդեյ Գորշկով** (ռուս.՝ Горшков, Гордей Олегович, փետրվարի 11, 1993(1993-02-11), Սանկտ Պետերբուրգ, Ռուսաստան). ռուս գեղասահորդ, հանդես է եկել մենասահքում։ 2013 թվականի Ձմեռային ունիվերսիադայի արծաթե մեդալակիր, Ռուսաստանի գավաթի 2015 թվականի եզրափակչի հաղթող։ Ռուսաստանի սպորտի վարպետ։ 2017 թվականի հունվարի դրությամբ նա Չմշկասահորդների միջազգային միության (ISU) վարկանիշում զբաղեցնում է 67-րդ տեղը։

### Կարիերա

#### Սկզբանական փուլ

Գորդեյ Գորշկովը ծնվել է 1993 թվականին Սանկտ Պետերբուրգում՝ գեղասահորդներ Սվետլանա Ֆրանցուզովայի և Օլեգ Գորշկովի ընտանիքում։ Գեղասահքով սկսել է զբաղվել 5 տարեկանից։ Առաջին մարզիչը Նատալյա Գոլուբևան է, այնուհետև տեղափոխվել է մարզվելու Եվգենի Ռուկավիցինի խմբում։ Երկար տարիներ ընդգրկված էր Ռուսաստանի ազգային հավաքականների կազմում։ 2007/08 մրցաշրջանից հետո Գորդեյ Գորշկովը փոխեց իր մարզչին և սկսեց մարզվել Ալեքսեյ Ուրմանովի ղեկավարությամբ։

Հինգ մրցաշրջան հանդես է եկել պատանեկան Գրան-Պրիի փուլերում։ Մեկ անգամ Ուրմանովի գլխավորությամբ կարողացել էվաճել 2011-2012 մրցաշրջանի պատանեկան Գրան-Պրի սերիայի եզրափակիչը, որտեղ էլ զբաղեցրել է 8-րդ հորիզոնականը։ Այդ մրցաշրջանի ավարտից հետո Գերշկովը որոշեց փորձել իրեն զուգասահքում։ Փորձն անհաջող էր։ Այդ պատճատով նա բաց թողեց հաջորդ մրցաշրջանը, և նա վերադարձավ մենասահք`մարզվելու նախկին մարզիչ Ռուկավիցինի ղեկավարությամբ։

#### Վերադարձ մենասահք

Գորդեյ Գորշկովը 2013/2014 մրցաշրջանը սկսել է Գրացում (Ավստրիա) կայացած մրցաշարում, որտեղ զբաղեցրել է երրորդ հորիզոնականը։ Ելույթ է ունեցել իր հայրենի քաղաքում կայացած Պանինի հուշահամալիրում, որտեղ երկրորդն էր։ Նոյեմբերի վերջին մարզիկն ընդգրկվել է Ռուսաստանի հավաքականի կազմում` մասնակցելու Իտալիայում կայացած Ունիվերսիադային։ Ի զարմանս շատերի մրցույթի առաջին օրվանից հետո նա երկրորդն էր, իսկ ցուցադրական ծրագիրը նույնիսկ հաղթեց։ Սակայն ընդհանուր հաշվարկով նա երկրորդն էր։ Այնտեղ նա թարմացրեց իր ցուցանիշները բոլոր տեսակի ծրագրերում։

Երկու շաբաթ անց նա հանդես եկավ Ռուսաստանի առաջնությունում, որտեղ արդյունքները կարճ ծրագրում փոքր-ինչ բարելավվեց, սակայն ազատ ծրագիրը նա անհաջող կատարեց և հայտնվեց միայն 12-րդ հորիզոնականում։

Հետօլիմպիական մրցաշրջանը Գորշկովը սկսեց Սլովակիայի Նեպելի հուշահամալիրում, որտեղ զբաղեցրեց երրորդ հորիզոնականը։ զատ ծրագրում գեղասահորդը փորձեց կատարել քառակի ռիտտբերգեր ցատկ, որը մինչ այժմ մաքուր չի կատարվել աշխարհում որևէ մեկի կողմից։ Մեկ ամիս անց Ռիգայի մրցաշարում կարճ ծրագրում Գորշկովը լավ հանդես եկավ Վոլվոյի գավաթի խաղարկությունում՝ բարելավելով իր մարզական նվաճումները։ Ազատ ծրագրից հետո նա երկրորդն էր` ռուս գեղասահորդ Պետրովից հետո։ Ռուսաստանի առաջնությունում կարճ ծրագրից հետո նա զբաղեցրեց 7-րդ հորիզոնականը, բայց ազատ ծրագրից հետո ավարտեց 4-րդը; դա հնարավորություն տվեց նրան առաջին անգամ բարձրանալու հինգերորդ հորիզոնական։ Ինչպես և նախորդ տարի Գորշկովին ուղարկեցին Ձմեռային ունիվերսիադա, բայց այս անգամ նա շատ լավ հանդես չեկավ։ Մրցաշրջանի վերջին մեկնարկին նա նվաճեց Ռուսաստանի գավաթի առաջնության եզրափակիչը։

2015/2016 թվականների նոր մրցաշրջանը գեղասահորդը հաջողությամբ սկսեց։ Նեպելի հուշահամրցաշարում նա կրկին երրորդն էր։ Բոլոր երեք կատեգորիաներում էլ արդյունքները բարելավվեց։ Դեկտեմբերի սկզբին Զագրեբում անցկացվող մրցաշարում նա բարելավեց իր նվաճումները կարճ ծրագրում և գրավեց չորրորդ հորիզոնականը։ Ազգային առաջնությունում շատ հաջող հանդես եկավ և դժվարին պայքարում ավարտեց չորրորդ հորիզոնականում։

Նոր նախաօլիմպիական մրցաշրջանը Սլովակիայում անցկացվող Նեպելի հուշամրցաշարում Գորշկովը կարճ ծրագրից հետո երրորդ հորիզոնականում էր, սակայն վատ կատարեց ազատ ծրագիրը և այդ պատճառով էլ հայտնվեց հինգերորդ հորիզոնականում։ Նոյեմբերի սկզբին ռուս գեղասահրդը ելույթ ունեցավ Մոսկվայի Գրան-Պրիի փուլում, որտեղ Ռոստելեկոմի գավաթի առաջնությունում մրցանակային աղյուսակի մեջտեղում էր։ Միևնույն ժամանակ նա բարելավվեց իր նախորդ արդյունքները քանակում և ազատ ծրագրում։

### Սպորտային ձեռքբերումներ

#### 2015/2016 մրցաշրջանից հետո

| Մրցումներ/Մրցաշրջան | 2016—2017 |
| --- | --- |
| Rostelecom Cup|գրան-Պրիի փուլեր. Кубок Ростелекома | 9 |
| Օնդրեյ Նեպալի հուշամրցաշար | 5 |

#### Մինչ 2015/2016 մրցաշրջանը

| Մրցումներ | 2007—2008 | 2008—2009 | 2009—2010 | 2010—2011 | 2011—2012 | 2013—2014 | 2014—2015 | 2015—2016 |
| --- | --- | --- | --- | --- | --- | --- | --- | --- |
| Զագրեբի Ոսկե ձի |  |  |  |  |  |  |  | 4 |
| Օնդրեյ Նեպալի հուշամրցաշար |  |  |  |  |  |  | 3 | 3 |
| Մրցաշար Գրացում |  |  |  |  |  | 3 |  |  |
| Վոլվոյի գավաթ |  |  |  |  |  |  | 2 |  |
| Ձմեռային ունիվերսիադաներ |  |  |  |  |  | 2 | 5 |  |
| Գեղասահքի Աշխարհի առաջնություն պատանիների կարգում |  |  |  | 9 |  |  |  |  |
| Գեղասահքի Ռուսաստանի առաջնություն | 12 |  | 8 | 6 | 8 | 12 | 5 | 4 |
| Գեղասահքի Ռուսաստանի գավաթ | 1 J |  | 1 J |  | 3 | 2 | 1 |  |
| Ռուսաստանի առաջնություն պատանիների կարգում | 8 | 6 | 4 | 3 |  |  |  |  |
| Գրան-Պրիի եզրափակիչ պատանիների կարգում |  |  |  | 8 |  |  |  |  |
| Ն. Ա. Պանինի հուշամրցաշար |  |  | 3 J |  | 1 J | 2 |  |  |
| Գրան-Պրիի փուլ. Գերմանիա |  |  | 3 | 2 |  |  |  |  |
| Գրան-Պրիի փուլ. Բուլղարիա | 8 |  |  |  |  |  |  |  |
| Գրան-Պրիի փուլ. Ճապոնիա |  |  |  | 4 |  |  |  |  |
| Գրան-Պրիի փուլ. Ավստրիա |  |  |  |  | 2 |  |  |  |
| Գրան-Պրիի փուլ. Լեհաստան |  |  | 3 |  |  |  |  |  |

J — հանդես է եկել պատանիների խմբում

Ծանոթագրություններ
------------------

1. ↑  «ISU World Standings for Figure Skating and Ice Dance» (անգլերեն)։ ИСУ։ 4 января 2017։ Արխիվացված է օրիգինալից 2011-08-28-ին։ Վերցված է 04.01.2017
2. ↑  Фигурист Гордей Горшков — второй в короткой программе на Универсиаде в Трентино.
3. ↑  Фигурист Гордей Горшков выиграл серебряную медаль Универсиады с золотым отливом.
4. 1 2  Мемориал Непелы. Кэрриэр одержал победу, Горшков — 3-й.
5. ↑  Volvo Open Cup: Петров выиграл короткую программу, Горшков — 2-й.
6. ↑  Чемпионат России. Ковтун выиграл золото, Воронов — 2-й, Меньшов — 4-й.
7. ↑  Артур Гачинский — бронзовый призёр Универсиады среди одиночников.
8. ↑  Кубок России. Финал: Горшков одержал победу, Шулепов — 2-й, Лазукин — 3-й.
9. ↑  Мемориал Непелы. Браун победил, Коляда — 2-й, Горшков — 3-й.
10. ↑  Мемориал Непелы: Воронов одержал победу, Савосин третий.
11. ↑  Rostelecom Cup. Фернандес победил, Уно — второй, Коляда — четвёртый.

Արտաքին հղումներ
----------------

* Gordei Gorshkov at Sportfolio.net
* Gordei Gorshkov